Alaquàs acull l'acte de lliurament de les ajudes als Projectes Interassociatius de la comarca
14/02/2018

# Alaquàs acull l'acte de lliurament de les ajudes als Projectes Interassociatius de la comarca

*   14/02/2018
*   [Societat](/categoria/18/0/societat)
*   [Imprimir](#)
*   Compartir
*    https://www.alaquas.org/documento.asp?id\_do=16652

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16652%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20l%27acte%20de%20lliurament%20de%20les%20ajudes%20als%20Projectes%20Interassociatius%20de%20la%20comarca)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16652/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16652/14022018img_4526_Form_4.jpg)](https://www.alaquas.org/ficheros/documentos/2018/2/16652/14022018img_4526_Form_10.jpg "<a href='https://www.alaquas.org/ficheros/documentos/2018/2/16652/14022018img_4526_Form_10.jpg' target=_blank><i class='fa fa-external-link' aria-hidden='true'></i>.Alaquàs acull l'acte de lliurament de les ajudes als Projectes Interassociatius de la comarca</a>")

La Fundació Horta Sud, Caixa Popular i Grupo Ugarte lliuren 20.000 euros als projectes presentats, entre els quals destaquen dues iniciatives impulsades per les falles i algunes associacions i agrupaments escoltes d'Alaquàs

El lliurament de les ajudes als Projectes Interassociatius ha sigut tot un èxit. Més de cent setanta convidats han gaudit d'aquest acte festiu que vol reconèixer i visibilitzar el treball de les associacions de la comarca. 

La **Fundació Horta Sud**, **Caixa Popular** **i el** **Grupo Ugarte** convoquen cada any aquestes ajudes perquè les associacions de la comarca, de manera conjunta, puguen desenvolupar projectes de participació social amb els quals transformar la realitat i cohesionar a la ciutadania. Amb aquestes ajudes l'objectiu és afavorir la participació ciutadana i enfortir el teixit social de la comarca, contribuint a la realització de projectes de desenvolupament cultural, social o educatiu que promoguen la col·laboració entre associacions. En 2018 s'han presentat un total de 31 projectes, en els quals participen més de 150 associacions.

El **Castell d'Alaquàs** va acollir el dimarts 13 de febrer el lliurament de les ajudes en un acte multitudinari amenitzat amb l'actuació de la companyia **Viviendo del Cuento** i amb el protagonisme i la mirada posada en les **associacions**. En l'acte, presentat per **Imma López** de la Fundació Horta Sud, van intervenir **Francesc Alós**, Coordinador de Responsabilitat Social Corporativa de Caixa Popular, **Santiago Peraita**, director financer del Grup Ugarte i **Alfred Domínguez**, president de la Fundació Horta Sud, que va destacar en la seua intervenció la importància i el poder de la unió i la col·laboració entre les persones.

**Elvira García Campos,** alcaldessa d'Alaquàs, va clausurar l'acte destacant que “_en la nostra casa, que és la comarca, que és aquest castell, que és cadascun dels municipis representats per aquests projectes premiats, tenim un tresor, que són les associacions, i és un tresor que cal cuidar i valorar_”.

Els projectes seleccionats enguany són els següents:

• **“Conectad@s”**, Plataforma intergeneracional per a la participació social i la inclusió. El projecte té com a objectiu fomentar la participació social i la trobada intergeneracional mitjançant iniciatives social de sensibilització i prevenció del maltractament a col·lectius vulnerables. Presentat per Associació Prodetd Aules de 3s Edat de València, Associació COTLAS i Associació de Veïns Senabre. **Import de l’ajuda: 2.000 €.**

· **“Aprendiendo a caminar contigo”, ¡Stop sonríe**!. Projecte per la millora de l’autoestima i l’autoconcepte de les persones. Presentat per l’Associació Corazones Abiertos i Assoc. Esperanza de Vida. **Import de l’ajuda: 3.000 €.**

· **“Bicicletes Inclusives”.** Projecte per a facilitar l’accés a un oci inclusiu mitjançant la bicicleta. Presentat per el Col·lectiu Soterranya, Falla Cronista Vicent Beguer i Esteve, ADISTO i ARTIC**. Import de l’ajuda: 3.000 €.**

· **“Açò sí són jocs de xiquetes/es”.** El projecte té com a objectiu la prevenció, visibilització i informació de l’abús sexual infantil i promocionar l’hàndbol femení. Presentat pel Club Esportiu Handbol Femení Paiporta i ACASI. **Import de l’ajuda 1.000 €.**

· **“Veus de menuts”.** El projecte pretén recolzar la rehabilitació de persones amb malalties mentals amb la publicació d’un llibre com a ferramenta de lluita contra l’estigmatització. Presentat per Associació Menstopia, Asoc. AFEMPES, Asoc. Nexe, Asoc. Amics, Bar 27 amigos, Bar Fábrica de Hielo, KAFCAFE, Asoc. Alfil i Asoc. Espai Circ. **Import de l’ajuda: 1.500 €.**

· **Vestint Il·lusions**. El projecte té com a objectiu visibilitzar i sensibilitzar sobre la situació dels xiquets i xiquetes en situació vulnerable i potenciar el vincle intergeneracional entre infants i dones. Presentat per ARTIC i Taller Madre Mazzarello-Amparito Baviera**. Import de l’ajuda 2.000 €.**

· **Vivir con un ángel- Síndrome de Angelman**. El projecte té com a objectiu donar a conèixer la malaltia. Presentat per diferents falles d’Alaquàs: Falla Virgen del Olivar, Junta Local Fallera d’Alaquàs, Falla Plaza la Libertad, Falla Vicente Andrés Estellés, Falla Plaza Buenos Aires, Falla Miguel Hernández, Falla Camí Vell de Torrent, Falla Plaça Espanya, Falla Bonavista, Falla Avda. Genovés, Falla Cervantes, Falla 18 de Juliol, Asoc. Crear, Asoc. de Mujeres Lilith, Club d’Atletisme d’Alaquàs, Servei de Traumatologia de l’Hospital la Fe i el Centre de Salut Font de Sant Lluís**. Import de l’ajuda 2.000 €.**

· **Millorant l’oci educatiu a l’Horta Nord**. L’objectiu d’aquest projecte és millorar l’activitat educativa dels Agrupaments Escoltes de la comarca. Presentat per Comarca Horta-Nord MEV, Agrupament Escolta Alezeya, Grup Scout Altair, Agrupament Escolta Jaume I, Agrupament Escolta Hiawatha I Grup Scout Sant Joan**. Import de l’ajuda 1.000 €.**

· **Fem escoltisme, fem comarca**. El projecte té com a objectiu contribuir a l’educació d’infants i joves de la comarca. Presentat per Comarca Horta-Sud MEV, Agrupament Escolta Argila, Agrupament Escolta Creixent, Agrupament Escolta Gaia, Agrupament Escolta Granerers, Agrupament Escolta l’Om i Agrupament Escolta Pas de Pi**. Import de l’ajuda 1.500 €.**

· **Salud bucodental per a les xiquetes i xiquets sahrauís**. El projecte pretén formar i millorar la salut bucodental dels infants sahrauís que passen les seues vacances en la comarca. Presentat per Ajuda als pobles, Talha Xirivella i SOS Odontologia social. **Import de l’ajuda 3.000 €.**

En els 23 anys de Projectes Interassociatius s'han lliurat ajudes per valor de 208.671 euros, repartits entre 139 projectes i més de 763 entitats subvencionades.